Biden i-a trimis la mitinguri pe Kamala Harris și Barack Obama. Bogdan Nicolae: Trump este un one-man show. Așa îl vrea și alegătorul american.
Donald Trump face în continuare mitinguri cu mii de participanți. Joe Biden vizitează state în care guvernatorii sunt republicani. Biden se bazează pe echipă și i-a trimis la mitinguri pe Kamala Harris și Barack Obama.
Ultima săptămână până la alegerile care vor stabili cine e cel mai puternic om din lume. În vreme ce Trump rămâne one-man show și aleargă prin toate statele-cheie, Biden se bazează pe echipă și i-a trimis la mitinguri pe Kamala Harris și Barack Obama.Bogdan Nicoale, analist politic: "Pare o competiție dezechilibrată: 1 la 3. Trump este un one-man show. Așa îl vrea și alegătorul american, cel puțin segmentul ăla de tineri albi, fără studii universitare."În cealaltă tabără sunt trei oameni care sunt total diferiți ca temperament și ca interacțiune cu publicul. Ei și-au împărțit sectoarele în așa fel încât audiența la care vor să ajungă prin mitinguri cu un număr redus de persoane, să fie cea mai eficientă.Joe Biden vizitează state în care guvernatorii sunt republicani și Trump merge în state cu guvernatori predominat democrați. Bogdan Nicolează precizează că Biden pare într-o oarecare ofensivă, întrucât vizitează pe ultima sută de metri statele considerate roși.Majoritatea sondajelor îl arată pe Joe Biden în fața lui Trump cu 10 sau 8 procente.Bogdan Nicoale, analist politic: "Sondajele pot părea înșelătoare dintr-un anumit punct de vedere. Trump este un om de afaceri care sfidează aceste sondaje. În ultima perioadă, echipa lui de campanie a încercat să strângă mai multe semnături pentru a compensa ce ne arată cifrele, spre deosebire de democrați, care au preferat să corespondeze cu alegătorii de la distanță."El spune că există milioane de noi aderenți la Partidul Republican care au fost strânși în ultima lună de zile. 30% dintre alegătorii tineri albi, fără studii superioare din 2016 nu se mai află acum în cifrele demografice, în schimb se află mai mulți în zona de studii superioare și minorități.